phoneee/thai-legal-corpus huggingface dataset:
ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการจัดตั้งเขตประกอบการเสรี นิคมอุตสาหกรรมอัญธานี โดยที่เป็นการสมควรให้จัดตั้งเขตประกอบการเสรีในพื้นที่แขวงดอกไม้ เขตประเวศ กรุงเทพมหานครเนื่องจากเอกชนผู้ร่วมดำเนินงานโครงการนิคมอุตสาหกรรมอัญธานีมีความประสงค์จะขอเปลี่ยนแปลงการใช้ประโยชน์พื้นที่โดยกันพื้นที่บางส่วนในเขตอุตสาหกรรมทั่วไปนิคมอุตสาหกรรมอัญธานี เนื้อที่ประมาณ ๒ ไร่ ๒ งาน ๘๔ ตารางวามากำหนดเป็นเขตประกอบการเสรีจึงสมควรนำพื้นที่ซึ่งได้กันออกจากเขตอุตสาหกรรมทั่วไปดังกล่าวมากำหนดเป็นเขตประกอบการเสรีนิคมอุตสาหกรรมอัญธานีอาศัยอำนาจตามความในมาตรา๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔วรรคสองของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรมพ.ศ. ๒๕๔๘ ประธานกรรมการการนิคมอุตสาหกรรมแห่งประเทศไทยจึงประกาศจัดตั้งเขตประกอบการเสรี นิคมอุตสาหกรรมอัญธานีในพื้นที่แขวงดอกไม้เขตประเวศ กรุงเทพมหานคร ภายในแนวเขตตามแผนที่ท้ายประกาศนี้ทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๖ธันวาคม พ.ศ. ๒๕๕๑ประสาน ตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการจัดตั้งเขตประกอบการเสรี นิคมอุตสาหกรรมอัญธานี(ดูข้อมูลจากภาพกฎหมาย)ปริญสินีย์/ผู้จัดทำ๑๘ มิถุนายน ๒๕๕๘[๑] ราชกิจจานุเบกษา เล่ม ๑๒๖/ตอนพิเศษ ๒ ง/หน้า ๑๐๕/๗ มกราคม ๒๕๕๒
พระราชบัญญัติจัดตั้งศาลจังหวัดที่อำเภอมุกดาหาร จังหวัดนครพนม พ.ศ. 2520พระราชบัญญัติ จัดตั้งศาลจังหวัดที่อำเภอมุกดาหาร จังหวัดนครพนม พ.ศ. ๒๕๒๐ภูมิพลอดุลยเดช ป.ร. ให้ไว้ ณ วันที่ ๕ มีนาคม พ.ศ. ๒๕๒๐ เป็นปีที่ ๓๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอมุกดาหาร จังหวัดนครพนม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาปฏิรูปการปกครองแผ่นดิน ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติจัดตั้งศาลจังหวัดที่อำเภอมุกดาหาร จังหวัดนครพนม พ.ศ. ๒๕๒๐"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้จัดตั้งศาลจังหวัดขึ้นที่อำเภอมุกดาหาร จังหวัดนครพนม เรียกว่า "ศาลจังหวัดมุกดาหาร" และจะเปิดทำการได้เมื่อใด ให้ประกาศโดยพระราชกฤษฎีกามาตรา 4 มาตรา ๔ ให้ศาลจังหวัดมุกดาหารมีเขตตลอดท้องที่อำเภอมุกดาหาร อำเภอคำชะอี และอำเภอดอนตาล ในจังหวัดนครพนม ในระหว่างที่ยังมิได้มีพระราชกฤษฎีกากำหนดวันเปิดทำการตามมาตรา ๓ ให้ศาลจังหวัดนครพนมมีเขตอำนาจตลอดถึงเขตของศาลจังหวัดมุกดาหารด้วย บรรดาคดีของเขตท้องที่อำเภอที่ระบุในวรรคหนึ่งมาตรา 4 ซึ่งค้างพิจารณาอยู่ในศาลจังหวัดนครพนมในวันเปิดทำการตามมาตรา ๓ ให้คงพิจารณาพิพากษาในศาลจังหวัดนครพนมมาตรา 5 มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้ผู้รับสนองพระบรมราชโองการ ธานินทร์ กรัยวิเชียร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอมุกดาหาร จังหวัดนครพนม ให้มีเขตตลอดท้องที่อำเภอมุกดาหาร อำเภอคำชะอี และอำเภอดอนตาล เพื่อประโยชน์แก่ประชาชนในท้องที่อำเภอดังกล่าว จึงจำเป็นต้องตราพระราชบัญญัตินี้ขึ้น
ระเบียบสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการใช้มาตรการบังคับทางปกครองกับเจ้าหน้าที่ของสํานักงาน พ.ศ. 2557\_\_\_\_\_\_\_\_\_\_\_\_\_\_\_\_\_\_\_\_\_\_\_\_ เนื่องจากมาตรา 12 แห่งพระราชบัญญัติความรับผิดทางละเมิดของเจ้าหน้าที่ พ.ศ. 2539 บัญญัติให้หน่วยงานของรัฐที่เสียหายมีอํานาจออกคําสั่งเรียกให้เจ้าหน้าที่ผู้ทําละเมิดชําระเงินได้แก่ หน่วยงานของรัฐ และโดยที่มาตรา 6 และมาตรา 57 แห่งพระราชบัญญัติวิธีปฏิบัติราชการทางปกครอง พ.ศ. 2539 ประกอบกับกฎกระทรวง ฉบับที่ 9 (พ.ศ. 2542) ออกตามความในพระราชบัญญัติวิธีปฏิบัติราชการทางปกครอง พ.ศ. 2539 กําหนดให้ผู้บริหารกิจการของหน่วยงานของรัฐเป็นผู้มีอํานาจในการใช้มาตรการบังคับทางปกครองโดยการยึด หรืออายัด และขายทอดตลาดทรัพย์สินของผู้อยู่ใต้บังคับคําสั่งทางปกครองที่ให้ชําระเงินแก่หน่วยงานรัฐ ดังนั้น เพื่อให้การใช้มาตรการบังคับทางปกครองดังกล่าว เป็นไปด้วยความเรียบร้อยและมีประสิทธิภาพ สํานักงานจึงออกระเบียบไว้ดังต่อไปนี้ข้อ ๑ ในระเบียบนี้ "เจ้าหน้าที่" หมายความว่า พนักงาน ลูกจ้างหรือผู้ปฏิบัติงานประเภทอื่น ไม่ว่าจะเป็นการแต่งตั้งในฐานะเป็นกรรมการหรือฐานะอื่นใดของสํานักงานที่ต้องชดใช้ค่าสินไหมทดแทนตามพระราชบัญญัติความรับผิดทางละเมิดของเจ้าหน้าที่ พ.ศ. 2539ข้อ ๒ ระเบียบนี้ให้ใช้บังคับกับเจ้าหน้าที่ที่จงใจ หรืองดเว้นไม่ชําระค่าสินไหมทดแทนแก่สํานักงาน ในกรณีดังต่อไปนี้ (1) เจ้าหน้าที่ซึ่งได้กระทําละเมิดต่อบุคคลภายนอกด้วยความจงใจหรือประมาทเลินเล่ออย่างร้ายแรง และสํานักงานได้รับผิดชดใช้ค่าสินไหมทดแทนแก่ผู้เสียหายเพื่อการละเมิดของเจ้าหน้าที่แล้ว (2) เจ้าหน้าที่ซึ่งต้องใช้ค่าสินไหมทดแทนแก่สํานักงานเนื่องจากเจ้าหน้าที่ผู้นั้นได้กระทําละเมิดต่อสํานักงานด้วยความจงใจหรือประมาทเลินเล่ออย่างร้ายแรงข้อ ๓ การใช้มาตรการบังคับทางปกครองของสํานักงาน ให้นําระเบียบสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการใช้มาตรการบังคับทางปกครอง พ.ศ. 2557 มาใช้บังคับโดยอนุโลมข้อ ๔ ระเบียบนี้ให้ใช้บังคับตั้งแต่วันที่ 16 พฤษภาคม พ.ศ. 2557 เป็นต้นไปผู้มีอํานาจลงนาม ประกาศ ณ วันที่ 30 เมษายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
พระราชบัญญัติควบคุมการส่งออกไปนอกราชอาณาจักรซึ่งอาวุธยุทธภัณฑ์ และสิ่งที่ใช้ในการสงคราม พ.ศ. 2495พระราชบัญญัติ ควบคุมการส่งออกไปนอกราชอาณาจักร ซึ่งอาวุธยุทธภัณฑ์ และสิ่งที่ใช้ในการสงคราม พ.ศ. ๒๔๙๕ภูมิพลอดุลยเดช ป.ร. ให้ไว้ ณ วันที่ ๒๒ มกราคม พ.ศ. ๒๔๙๕ เป็นปีที่ ๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการควบคุมการส่งออกไปนอกราชอาณาจักรซึ่งอาวุธยุทธภัณฑ์ และสิ่งที่ใช้ในการสงคราม เพื่อความปลอดภัยของประเทศ และธำรงไว้ซึ่งสันติภาพและความมั่นคงระหว่างประเทศ จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติควบคุมการส่งออกไปนอกราชอาณาจักรซึ่งอาวุธยุทธภัณฑ์ และสิ่งที่ใช้ในการสงคราม พ.ศ. ๒๔๙๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ เมื่อเห็นเป็นการสมควรเพื่อประโยชน์แห่งความปลอดภัยของประเทศ หรือเพื่อธำรงไว้ซึ่งสันติภาพและความมั่นคงระหว่างประเทศ จะให้มีการควบคุมการส่งออกไปหรือการส่งผ่านไปนอกราชอาณาจักรซึ่งอาวุธยุทธภัณฑ์ และสิ่งที่ใช้ในการสงครามก็ได้ โดยตราเป็นพระราชกฤษฎีกามาตรา 3 สิ่งที่ใช้ในการสงครามให้หมายความรวมตลอดถึงสัมภาระ พลังสงคราม อุปกรณ์การลำเลียงที่มีคุณค่าในการยุทธศาสตร์และวัตถุที่มีประโยชน์ในการผลิตอาวุธ กระสุน และสิ่งที่ใช้ในการสงครามด้วยมาตรา 4 มาตรา ๔ ในพระราชกฤษฎีกาซึ่งออกตามความในมาตรา ๓ ให้ระบุชนิดและประเภทของอาวุธยุทธภัณฑ์ และสิ่งที่ใช้ในการสงคราม อันพึงควบคุม เพื่อประโยชน์ในการควบคุม จะระบุข้อกำหนดดังต่อไปนี้ไว้ด้วยก็ได้ คือ (๑) ประเทศหรือที่ที่ห้ามมิให้ส่งอาวุธยุทธภัณฑ์ และสิ่งที่ใช้ในการสงครามออกไป (๒)มาตรา 4 วิธีการเพื่อป้องกันการส่งอาวุธยุทธภัณฑ์ และสิ่งที่ใช้ในการสงครามที่ควบคุมผ่านไปยังประเทศหรือที่ที่ห้ามตาม (๑) (๓) เงื่อนไขในการควบคุมตามความจำเป็นแก่พฤติการณ์มาตรา 5 มาตรา ๕ ให้นำบทบัญญัติแห่งกฎหมายว่าด้วยการศุลกากร เฉพาะอย่างยิ่งว่าด้วยการตรวจ การยึดและริบของ หรือการจับกุมผู้กระทำผิด การแสดงเท็จ และการฟ้องร้อง มาใช้บังคับแก่การควบคุมอาวุธยุทธภัณฑ์และสิ่งที่ใช้ในการสงครามตามพระราชบัญญัตินี้ด้วยมาตรา 6 มาตรา ๖ ผู้ใดฝ่าฝืนบทบัญญัติแห่งพระราชกฤษฎีกาซึ่งออกตามความในพระราชบัญญัตินี้ มีความผิดต้องระวางโทษจำคุกไม่เกินห้าปี หรือปรับไม่เกินสองหมื่นบาท หรือทั้งจำทั้งปรับมาตรา 7 มาตรา ๗ ให้รัฐมนตรีว่าการกระทรวงกลาโหม รัฐมนตรีว่าการกระทรวงการคลัง และรัฐมนตรีว่าการกระทรวงพาณิชย์รักษาการตามพระราชบัญญัตินี้ผู้รับสนองพระบรมราชโองการจอมพล ป. พิบูลสงครามนายกรัฐมนตรี
ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบของบริษัท CHIAFAR INDUSTRIAL FACTORY ไต้หวันพ.ศ. ๒๕๔๘[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม ๒๕๔๖กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบจากประเทศต่างๆ ไปแล้ว นั้นปรากฏว่าบริษัท CHIAFAR INDUSTRIAL FACTORY ผู้ผลิตและผู้ส่งออกสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบจากไต้หวันซึ่งถูกเรียกเก็บอากรตอบโต้การทุ่มตลาดในอัตราร้อยละ ๔.๘๔ ของราคา ซี.ไอ.เอฟ. ตามประกาศคณะกรรมการดังกล่าวข้างต้นได้ยื่นคำขอให้พิจารณาทบทวนเพื่อเปลี่ยนแปลงอัตราอากรตอบโต้การทุ่มตลาดและคณะกรรมการพิจารณาการทุ่มตลาดและการอุดหนุนได้พิจารณาเมื่อวันที่ ๒๒ มิถุนายน๒๕๔๘ เห็นว่ามีมูลเพียงพอที่แสดงให้เห็นว่าอัตราส่วนเหลื่อมการทุ่มตลาดมีการเปลี่ยนแปลงไปจึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบของบริษัท CHIA FAR INDUSTRIAL FACTORY ตามกระบวนการพิจารณาที่กฎหมายกำหนดอาศัยอำนาจตามมาตรา๕๖ และมาตรา ๖๐ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒กรมการค้าต่างประเทศจึงประกาศให้ทราบว่าจะเริ่มดำเนินกระบวนการพิจารณาทบทวนการเรียกเก็บอากรตอบโต้การทุ่มตลาดดังกล่าวตั้งแต่วันประกาศในราชกิจจานุเบกษาเป็นต้นไปหากผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าวให้ยื่นคำขอต่อสำนักมาตรการปกป้องและตอบโต้ทางการค้า กรมการค้าต่างประเทศ ๔๔/๑๐๐ถนนนนทบุรี ๑ นนทบุรี ๑๑๐๐๐ โทร. ๐ ๒๕๔๗ ๕๐๘๑-๒ โทรสาร ๐ ๒๕๔๗ ๔๗๔๑ประกาศ ณ วันที่ ๔กรกฎาคม พ.ศ. ๒๕๔๘ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑]ราชกิจจานุเบกษา เล่ม ๑๒๒/ตอนพิเศษ ๕๕ ง/หน้า ๓๘/๒๗ กรกฎาคม ๒๕๔๘
ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์การนับระยะเวลาการดํารงตําแหน่งสาขาตําแหน่งทั่วไปในตําแหน่งประเภททั่วไปเพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการพ.ศ. 2558----------------------------- โดยที่เป็นการสมควรกําหนดให้มีหลักเกณฑ์การนับระยะเวลาการดํารงตําแหน่งสาขาตําแหน่งทั่วไปในตําแหน่งประเภททั่วไปเพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการ อาศัยอํานาจตามความในมาตรา 107 และมาตรา 110 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 2) พ.ศ. 2554 ประธานกรรมการป้องกันและปราบปรามการทุจริตแห่งชาติ โดยความเห็นชอบของคณะกรรมการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้ ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การนับระยะเวลาการดํารงตําแหน่งสาขาตําแหน่งทั่วไปในตําแหน่งประเภททั่วไป เพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการ พ.ศ. 2558"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การนับระยะเวลาการดํารงตําแหน่งประเภททั่วไปเพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการ พ.ศ. 2552ข้อ ๔ ให้กําหนดระยะเวลาการดํารงตําแหน่งสาขาตําแหน่งทั่วไปในตําแหน่งประเภทวิชาการและนับระยะเวลาการดํารงตําแหน่งประเภททั่วไปหรือดํารงตําแหน่งสาขาตําแหน่งทั่วไปในตําแหน่งประเภททั่วไปของข้าราชการผู้เคยดํารงตําแหน่งดังกล่าวเพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการระดับชํานาญการ ดังนี้ 4.1 ได้ดํารงตําแหน่งสาขาตําแหน่งทั่วไปในตําแหน่งประเภทวิชาการตามที่ได้รับแต่งตั้งมาแล้วไม่น้อยกว่า 1 ปี และ 4.2 ให้นับระยะเวลาการดํารงตําแหน่งตั้งแต่ระดับ 3 ขึ้นไปของสายงานที่เริ่มจากระดับต่ํากว่าปริญญาตรี หรือดํารงตําแหน่งประเภททั่วไประดับปฏิบัติงานมาแล้วไม่น้อยกว่า 2 ปี หรือดํารงตําแหน่งสาขาตําแหน่งทั่วไปในตําแหน่งประเภททั่วไประดับปฏิบัติงานมาแล้วไม่น้อยกว่า 2 ปีและได้รับเงินเดือนไม่ต่ํากว่าขั้นต่ําของตําแหน่งประเภทวิชาการตามที่กําหนดไว้ในบัญชีเงินเดือนขั้นต่ําขั้นสูงสําหรับตําแหน่งประเภทวิชาการ เป็นระยะเวลาการดํารงตําแหน่งประเภทวิชาการได้กึ่งหนึ่งข้อ ๕ การอันใดซึ่งได้ดําเนินการไปแล้วตามประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การนับระยะเวลาการดํารงตําแหน่งประเภททั่วไปเพื่อประโยชน์ในการเลื่อนและแต่งตั้งให้ดํารงตําแหน่งในระดับที่สูงขึ้นของตําแหน่งประเภทวิชาการ พ.ศ.2552 ก่อนประกาศนี้มีผลใช้บังคับ ให้มีผลสมบูรณ์ใช้บังคับต่อไปข้อ ๖ กรณีนอกเหนือจากที่กําหนดไว้ในประกาศนี้ ให้เสนอคณะกรรมการ ป.ป.ช. ในฐานะองค์กรกลางบริหารงานบุคคล เพื่อพิจารณาเป็นกรณีไป และให้คณะกรรมการ ป.ป.ช. ในฐานะองค์กรกลางบริหารงานบุคคล มีอํานาจตีความและวินิจฉัยชี้ขาดปัญหาที่เกิดขึ้นจากการบังคับใช้ประกาศนี้ ข้อ ๗ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ผู้มีอํานาจลงนาม - ประกาศ ณ วันที่ 25 กันยายน พ.ศ. 2558 ปานเทพ กล้าณรงค์ราญประธานกรรมการป้องกันและปราบปรามการทุจริตแห่งชาติ
คำพิพากษาศาลฎีกาที่ 103/2480หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 103/2480 ป.อ. ม. 246-276-60ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 103/2480 ป.อ. ม. 246-276-60ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 109328. คำพิพากษาศาลฎีกาที่ 102/2480 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 102/2480()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมวิชาการเกษตรเรื่อง หลักเกณฑ์วิธีการ และเงื่อนไขเพื่อผ่อนผันการนำเข้าเมล็ดพันธุ์ควบคุมพ.ศ. ๒๕๔๔[๑] ตามที่กรมวิชาการเกษตรและกรมศุลกากรได้ตกลงร่วมกัน ตามหนังสือกรมวิชาการเกษตรที่ กส. ๐๙๑๕/๒๒๘๙ ลงวันที่ ๗ เมษายน ๒๕๒๕ เรื่อง การนำพันธุ์พืชควบคุมเพื่อการค้าเข้ามาในราชอาณาจักรความว่า อนุญาตหรือผ่อนผันให้นำเมล็ดพันธุ์ควบคุมที่มิใช่เพื่อการค้าหรือเพื่อใช้ในกิจการอื่นโดยไม่ต้องปฏิบัติตามพระราชบัญญัติพันธุ์พืช พ.ศ. ๒๕๑๘ นั้น กรมวิชาการเกษตรจึงได้กำหนดหลักเกณฑ์วิธีการ และเงื่อนไขเพื่อการผ่อนผันการนำเข้าเมล็ดพันธุ์ควบคุมโดยไม่ต้องปฏิบัติตามพระราชบัญญัติพันธุ์พืชพ.ศ. ๒๕๑๘ แก้ไขเพิ่มเติม (ฉบับที่ ๒) พ.ศ. ๒๕๓๕ ให้ทราบโดยทั่วกัน ดังต่อไปนี้๑. การนำเข้าเมล็ดพันธุ์ควบคุมในปริมาณเล็กน้อยเพื่อการทดลองหรือเพื่อเป็นตัวอย่างดังนี้๑.๑ เมล็ดพันธุ์จำพวกพืชไร่ที่มีเมล็ดใหญ่ เช่น ข้าวเปลือกเจ้าข้าวฟ่าง ข้าวโพด ถั่วเหลือง ฝ้าย ถั่วเขียว มีปริมาณน้ำหนักไม่เกิน ๓ กิโลกรัม๑.๒ เมล็ดพันธุ์จำพวกพืชผัก เช่น คะน้า ถั่วลันเตา ผักกาดขาวผักกาดเขียว ผักกาดหัว แตงกวา พริก มะเขือเทศ ผักบุ้งจีน และถั่วฝักยาว มีปริมาณน้ำหนักไม่เกิน๕๐๐ กรัมทั้งนี้ ผู้นำเข้าต้องรับรองว่าไม่ได้นำเข้ามาเพื่อการค้า๒. การนำเข้าเมล็ดพันธุ์ควบคุมซึ่งเมล็ดพันธุ์ชุดเพื่อใช้ในกิจการอื่นที่มิใช่เพื่อการค้า ได้แก่ ใช้ปลูกในลักษณะเป็นพันธุ์หลัก (Foundationseed) หรือเป็นสายพันธุ์พ่อแม่ (Parental line) เพื่อผลิตเป็นพันธุ์ขยายหรือพันธุ์จำหน่ายและพันธุ์ลูกผสมตามลำดับ ใช้ปลูกเพื่อสร้างผลผลิต โดยจำหน่ายต้นอ่อนเพื่อบริโภค หรือนำผลผลิตส่งโรงงานอุตสาหกรรมตลอดจนใช้ปลูกเพื่อการศึกษา วิจัยและทดลองให้ผู้นำเข้าปฏิบัติดังนี้๒.๑ ยื่นหนังสือขอผ่อนผันการนำเมล็ดพันธุ์ควบคุมเข้ามาในราชอาณาจักรต่อพนักงานเจ้าหน้าที่ณ กองควบคุมพืชและวัสดุการเกษตร และชี้แจงวัตถุประสงค์การนำเข้าวันเดือนปีที่นำเข้าชนิดพืช จำนวนเมล็ดพันธุ์ สถานที่หรือพื้นที่แล้วระยะเวลาที่ปลูกหรือทดลอง ทั้งนี้ ผู้นำเข้าต้องรับรองว่ามิได้นำเข้ามาเพื่อการค้าพร้อมแนบหลักฐานประกอบการพิจารณา ได้แก่๒.๑.๑ ใบกำกับสินค้า (Invoice) ซึ่งระบุรายละเอียดของเมล็ดพันธุ์ชุดที่นำเข้า๒.๑.๒ แผนผังแสดงสถานที่ปลูกหรือทดลองและต้องให้พนักงานเจ้าหน้าที่ตรวจสอบได้๒.๑.๓ หลักฐานอื่น ๆ๒.๒ ให้พนักงานเจ้าหน้าที่ตรวจสอบข้อมูลดังนี้๒.๒.๑ รายละเอียดในหนังสือขอผ่อนผันพร้อมหลักฐานที่แนบ๒.๒.๒ ฐานข้อมูลเดิมเกี่ยวกับการผ่อนผันและการนำเข้าตามกฎหมายของผู้ขอและบริษัทในเครือ๒.๓.๓ ผลการตรวจสอบสถานที่ตามแผนผังข้อ ๒.๑.๒๒.๓ เมื่อพนักงานเจ้าหน้าที่ตรวจสอบตามข้อ ๒.๒ แล้วให้เสนอวามเห็นต่ออธิบดีกรมวิชาการเกษตรเพื่อพิจารณาอนุมัติทั้งนี้ ตั้งแต่บัดนี้เป็นต้นไปประกาศ ณ วันที่ ๑๓ ธันวาคม พ.ศ. ๒๕๔๔สมศักดิ์ สิงหลกะอธิบดีกรมวิชาการเกษตรจุฑามาศ/ปรับปรุง๒๒ พฤศจิกายน ๒๕๕๕พลัฐวัษ/ตรวจ๓๐ สิงหาคม ๒๕๕๖ศิรวัชร์/ปรับปรุง๑๘ ตุลาคม ๒๕๖๑[๑] ราชกิจจานุเบกษา เล่ม ๑๑๙/ตอนพิเศษ ๒๖ ง/หน้า ๗/๒๑มีนาคม๒๕๔๕
พระราชบัญญัติปรามการทำให้แพร่หลายและการค้าวัตถุอันลามก พุทธศักราช 2471 (ยกเลิก)พระราชบัญญัติ ปรามการทำให้แพร่หลายและการค้าวัตถุอันลามก พุทธศักราช ๒๔๗๑ (ยกเลิก)มีพระบรมราชโองการ ในพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว ดำรัสเหนือเกล้าฯ ให้ประกาศจงทราบทั่วกันว่า โดยที่ทรงพระราชดำริว่า กฎหมายปรามการทำให้แพร่หลายและการค้าวัตถุอันลามกซึ่งใช้อยู่ในเวลานี้ สมควรจะมีบทบัญญัติเพิ่มเติมขึ้นอีก จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยบทมาตราดังต่อไปนี้มาตรา 1 มาตรา ๑ พระราชบัญญัตินี้ให้เรียกว่า "พระราชบัญญัติปรามการทำให้แพร่หลายและการค้าวัตถุอันลามก พุทธศักราช ๒๔๗๑"มาตรา 2 มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ผู้ใด เพื่อประโยชน์หรือในทางค้าขาย จ่าย แจกหรือแสดงอวดแก่สาธารณชน บังอาจทำ ทำให้มีขึ้น มีไว้ในครอบครอง นำหรือสั่งเข้ามาจากต่างประเทศ ส่งออกไปนอกประเทศ พาไป ทำให้แพร่หลาย ให้ยืม หรือยังผู้อื่นให้นำหรือสั่งเข้ามาจากต่างประเทศ ส่งออกไปนอกประเทศ หรือพาไป ซึ่งหนังสืออันบุคคลแต่งขึ้น ภาพเขียนมาตรา 3 ภาพพิมพ์ ภาพระบายสี สิ่งที่พิมพ์ขึ้น รูปภาพ ภาพโฆษณา เครื่องหมาย รูปถ่าย ภาพยนตร์ ที่ลามก หรือวัตถุอันลามกอย่างอื่นก็ดี หรือประกอบกิจธุระ หรือมีส่วนในกิจธุระเกี่ยวแก่วัตถุหรือสิ่งอันลามกดังกล่าวแล้ว จะในทางสาธารณะหรือในส่วนเอกชนก็ดี ท่านว่ามันมีความผิดต้องระวางโทษตามที่บัญญัติไว้ในมาตรา ๒๔๐มาตรา 3 แห่งกฎหมายลักษณะอาญามาตรา 4 มาตรา ๔ ผู้ใด เพื่อจะช่วยในการทำให้แพร่หลายหรือช่วยในการค้าวัตถุอันลามกดังระบุไว้ในมาตราก่อน บังอาจประกาศโฆษณาหรือทำให้ทราบทั่วกันไปว่ามีบุคคลทำให้แพร่หลายหรือทำการค้าขายซึ่งวัตถุเช่นว่านี้ก็ดี หรือประกาศโฆษณาหรือทำให้ทราบกันไป โดยตรงหรือโดยทางอ้อมก็ดีมาตรา 4 ว่าบุคคลอาจหาวัตถุอันลามกดังกล่าวนั้นได้โดยวิธีใด ฉะนั้น ท่านว่ามันมีความผิดต้องระวางโทษดังที่บัญญัติไว้ในมาตราก่อนประกาศมา ณ วันที่ ๒๕ กรกฎาคม พุทธศักราช ๒๔๗๑ เป็นปีที่ ๔ ในรัชกาลปัจจุบัน
คำสั่งนายกรัฐมนตรีคำสั่งนายกรัฐมนตรีที่ พิเศษ ๒/๒๕๕๓เรื่องแต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานคร จังหวัดนนทบุรี อำเภอเมืองสมุทรปราการ อำเภอบางพลีอำเภอพระประแดง อำเภอพระสมุทรเจดีย์ อำเภอบางบ่อ และอำเภอบางเสาธงจังหวัดสมุทรปราการ อำเภอธัญบุรี อำเภอลาดหลุมแก้ว อำเภอสามโคก อำเภอลำลูกกาและอำเภอคลองหลวง จังหวัดปทุมธานี อำเภอพุทธมณฑล จังหวัดนครปฐม และอำเภอวังน้อยอำเภอบางปะอิน อำเภอบางไทร และอำเภอลาดบัวหลวง จังหวัดพระนครศรีอยุธยา แล้ว นั้นอาศัยอำนาจตามมาตรา๗ วรรคสาม และวรรคหก และมาตรา ๑๕แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘ มาตรา ๔๑มาตรา ๔๓ มาตรา ๔๕ และมาตรา ๖๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย นายกรัฐมนตรีจึงมีคำสั่ง ดังต่อไปนี้ข้อ๑ ให้ นายสุเทพ เทือกสุบรรณรองนายกรัฐมนตรี เป็นผู้กำกับการปฏิบัติงานของหัวหน้าผู้รับผิดชอบพนักงานเจ้าหน้าที่และส่วนราชการที่เกี่ยวข้องในการปฏิบัติงานตามประกาศสถานการณ์ฉุกเฉินที่มีความร้ายแรงข้อ๒ ให้ นายสุเทพ เทือกสุบรรณรองนายกรัฐมนตรี เป็นหัวหน้าผู้รับผิดชอบในเขตท้องที่ตามประกาศสถานการณ์ฉุกเฉินที่มีความร้ายแรงข้อ๓ ให้หัวหน้าผู้รับผิดชอบตามข้อ ๒มีอำนาจในการแก้ไขสถานการณ์ฉุกเฉินที่มีความร้ายแรงตามที่กำหนดไว้ในพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ และให้มีอำนาจหน้าที่ดังต่อไปนี้ด้วย(๑)บังคับบัญชาและสั่งการส่วนราชการและข้าราชการที่เกี่ยวข้องรวมทั้งพนักงานเจ้าหน้าที่ เพื่อปฏิบัติการให้เป็นไปตามที่กฎหมายกำหนด(๒)ดำเนินการอื่นตามที่นายกรัฐมนตรีหรือผู้กำกับการปฏิบัติงานมอบหมายข้อ๔ ให้ข้าราชการตำรวจ ข้าราชการทหารและข้าราชการพลเรือน ซึ่งเป็นผู้ปฏิบัติหน้าที่หรือได้รับมอบหมายให้ปฏิบัติหน้าที่ในเขตท้องที่ตามประกาศสถานการณ์ฉุกเฉินที่มีความร้ายแรงเป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ให้พนักงานเจ้าหน้าที่มีอำนาจหน้าที่ดำเนินการตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ ข้อกำหนด ประกาศและคำสั่งที่ออกตามพระราชกำหนดดังกล่าวและเป็นพนักงานเจ้าหน้าที่ผู้มีอำนาจตามกฎหมายที่โอนมาเป็นอำนาจหน้าที่ของนายกรัฐมนตรีการปฏิบัติหน้าที่ของพนักงานเจ้าหน้าที่ตามวรรคหนึ่งให้เป็นไปตามที่หัวหน้าผู้รับผิดชอบหรือผู้ซึ่งได้รับมอบหมายกำหนดข้อ๕ ให้ผู้กำกับการปฏิบัติงานหัวหน้าผู้รับผิดชอบ และพนักงานเจ้าหน้าที่เป็นเจ้าพนักงานตามประมวลกฎหมายอาญาและมีอำนาจหน้าที่เช่นเดียวกับพนักงานฝ่ายปกครอง หรือตำรวจตามประมวลกฎหมายวิธีพิจารณาความอาญาทั้งนี้ตั้งแต่บัดนี้เป็นต้นไปประกาศ ณ วันที่ ๗เมษายน พ.ศ. ๒๕๕๓อภิสิทธิ์ เวชชาชีวะนายกรัฐมนตรีปริยานุช/พิมพ์๒๓ เมษายน ๒๕๕๓กวินทราดา/ตรวจ๒๖ พฤศจิกายน ๒๕๕๓ศิรวัชร์/ปรับปรุง๒๑ พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๔๕ ง/หน้า ๗/๗ เมษายน ๒๕๕๓
คําสั่งกรมบังคับคดีที่ 66/2522เรื่อง ตั้งกรรมการเก็บรักษาเงิน กรรมการเก็บรักษาเงินแทนชั่วคราวและกรรมการส่งเงินหรือรับเงิน หรือการนําเงินไปจ่ายนอกที่ตั้งสํานักงานของสํานักงานบังคับคดีและวางทรัพย์ภูมิภาคที่ 8------------------- โดยที่กระทรวงการคลังได้อนุมัติให้สํานักงานบังคับคดีและวางทรัพย์ภูมิภาคต่าง ๆ ของ กรมบังคับคดี หาการเบิกจ่ายเงินในงบประมาณและเงินนอกงบประมาณโดยตรงต่อคลังจังหวัดแล้ว ฉะนั้น เพื่อให้เป็นไปตามระเบียบการเก็บรักษาเงินและนําเงินส่งคลังของส่วนราชการ พ.ศ. 2520 กรมบังคับคดีจึงมีคําสั่งให้ตั้งกรรมการเก็บรักษาเงิน กรรมการเก็บรักษาเงินแผนชั่วคราว และกรรมการนําส่งหรือรับเงินหรือการนําเงินไปจ่ายนอกที่ตั้งสํานักงานของสํานักงานบังคับคดีและ วางทรัพย์ภูมิภาคที่ 8 ดังต่อไปนี้อื่นๆ - ก. กรรมการเก็บรักษาเงิน 1.หัวหน้าสํานักงานบังคับคดีและวางทรัพย์ภูมิภาคที่ 8 (นายสมชาย พาณิชย์เจริญ) 2. เจ้าพนักงานพิทักษ์ทรัพย์ 3. เจ้าหน้าที่การเงินและบัญชี (นางสาวมรรยาท มิตรกุล)อื่นๆ - ข. กรรมการเก็บรักษาเงินแทนชั่วคราว ในกรณีกรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแผนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ เจ้าพนักงานพิทักษ์ทรัพย์อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงินหรือนําเงินไปจ่ายนอก ตั้งสํานักงาน คือ 1. เจ้าพนักงานพิทักษ์ทรัพย์ 2.เจ้าหน้าที่การเงินและบัญชี ถ้ากรณีการนําส่งเงินหรือรับเงินหรือนําเงินไปจ่ายนอกที่ตั้งสํานักงานซึ่งเป็นเงินสด จํานวนมาก หรือสถานที่ที่จะนําเงินไปส่ง หรือรับเงิน หรือนําเงินไปจ่ายนอกที่ตั้งสํานักงานอยู่ห่างไกล หรือกรณีอื่นใดจะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ภูมิภาคที่ 4 เป็นผู้ พิจารณาจัดให้มีเจ้าหน้าที่ตํารวจคอยควบคุมรักษาความปลอดภัยด้วยก็ได้ ทั้งนี้ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงินและการ นําเงินส่งคลังของส่วนราชการ พ.ศ. 2520 โดยเคร่งครัดผู้มีอํานาจลงนาม - สั่ง ณ วันที่ 22 มีนาคม 2522 (นายชูเชิด รักตะบุตร์)อธิบดีกรมบังคับคดี
ประกาศกระทรวงอุตสาหกรรมฉบับที่ 5637 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมลิ้นจี่ในภาชนะบรรจุและกําหนดมาตรฐานผลิตภัณฑ์อุตสาหกรรมลิ้นจี่ในภาชนะบรรจุปิดสนิท----------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ลิ้นจี่ในภาชนะบรรจุ มาตรฐานเลขที่ มอก. 67 - 2539 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2129 (พ.ศ. 2539) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม ลิ้นจี่กระป๋อง และกําหนดมาตรฐานผลิตภัณฑ์อุตสาหกรรม ลิ้นจี่ในภาชนะบรรจุ ลงวันที่ 11 เมษายน พ.ศ. 2539 และออกประกาศกําหนดมาตรฐานผลิตภัณฑ์อุตสาหกรรม ลิ้นจี่ในภาชนะบรรจุปิดสนิท มาตรฐานเลขที่ มอก. 67 - 2562 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 120 วัน นับตั้งแต่วันที่ประกาศในราชกิจจานุเบกษาเป็นตันไปผู้มีอํานาจลงนาม - ประกาศ ณ วันที่ 10 ตุลาคม พ.ศ. 2562 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม